
Fülöpháza Község Önkormányzat

Képviselő-testületének

2022. március 3. napján
megtartott rendes ülésén felvett
4. számú
J E G Y Z Ő K Ö N Y V E
       13-28/2022. (III.03.) képviselő-testületi határozatok



          3-4/2022. (III.9.) önkormányzati rendeletek
Fülöpháza, 2022. március 3.
Fülöpháza Község Önkormányzat Képviselő-testülete

J E G Y Z Ő K Ö N Y V

Készült: Fülöpháza Község Önkormányzat Képviselő-testületének 2022. március 3. napján 15:00 órakor megtartott ülésén.
Jelen vannak: 
Nagyné Balogh Csilla polgármester

Juhász István alpolgármester


Dr. Pogány Károly László képviselő 


Balogh József János képviselő

Igazolatlanul távol van: Molnár Imre képviselő
Tanácskozási joggal meghívott:
Vincze Miklós jegyző


Halcsikné Szabó Ágnes pénzügyi irodavezető
Jegyzőkönyvvezető:
Marton Adrienn 
Nagyné Balogh Csilla polgármester köszöntötte az ülésen megjelenteket és a Képviselő-testület ülését 15:00 órakor megnyitotta. Megállapította, hogy az ülés az SZMSZ-ben foglalt szabályoknak megfelelően került összehívásra és határozatképes, mivel az öt fő képviselő közül 4 fő jelen van. 
Az előzetesen kiküldött meghívó alapján az alábbiak szerint tett javaslatot az ülés napirendjére.

Az ülés napirendje:
Napirend: 

1.) Fülöpháza Község Önkormányzat 2022. évi költségvetési rendelet tervezete
Előadó: Nagyné Balogh Csilla polgármester

2.) Új közművelődési rendelet megalkotása

Előadó: Nagyné Balogh Csilla polgármester

3.) Kerekegyháza Tűzoltó Köztestület önkormányzati tűzoltóságként történő működtetésével kapcsolatos finanszírozási megállapodás módosítása, Kerekegyházi Önkormányzati Tűzoltó Parancsnokság 2022. évi költségvetésének elfogadása
Előadó: Nagyné Balogh Csilla polgármester

4.) Kerekegyháza és Térsége Feladatellátó Társulás anyagainak tárgyalása:

a) KTFT 2022. évi költségvetésének elfogadása

Előadó: Nagyné Balogh Csilla polgármester


b) Óvoda beiratkozási időpont meghatározása


Előadó: Nagyné Balogh Csilla polgármester

5.) Beszámoló az Ady Endre Művelődési Ház és Könyvtár 2021. évi tevékenységéről

Előadó: Nagyné Balogh Csilla polgármester

6.) Pályázat kiírása az Élelmiszer feldolgozó bázis Fülöpházán létesítmény bérbeadása érdekében
Előadó: Nagyné Balogh Csilla polgármester      

            7.)  Beszámoló a temető 2021. évi működtetéséről
      Előadó: Nagyné Balogh Csilla polgármester

8.)  MVM 2021. évi tájékoztatója

                  Előadó: Nagyné Balogh Csilla polgármester

9.)  A Tűzoltó Köztestület 2021. évi beszámolója

 Előadó: Nagyné Balogh Csilla polgármester

10.)   Rév Szenvedélybeteg-segítő Szolgálat 2021. évi szakmai beszámolója 

 Előadó: Nagyné Balogh Csilla polgármester

11.) A helyi választási bizottság tagjainak póttagjainak megválasztása
 Előadó: Nagyné Balogh Csilla polgármester


12.) Egyebek
Felelős: Vincze Miklós jegyző
      Határidő: azonnal   
Nagyné Balogh Csilla polgármester: Aki elfogadja a napirendet, kérem, szavazzon.
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


13/2022. (III.03.) Kt. NORMATÍV határozat 

2022. március 3-án megtartott képviselő-testületi ülés napirendje
Normatív Határozat
Fülöpháza Község Önkormányzat Képviselő-testülete 2022. március 3.-i rendes ülésén az alábbi napirendet fogadja el:

          Napirend: 

1.)  Fülöpháza Község Önkormányzat 2022. évi költségvetési rendelet tervezete
Előadó: Nagyné Balogh Csilla polgármester

2.) Új közművelődési rendelet megalkotása

Előadó: Nagyné Balogh Csilla polgármester

3.) Kerekegyháza Tűzoltó Köztestület önkormányzati tűzoltóságként történő működtetésével kapcsolatos finanszírozási megállapodás módosítása, Kerekegyházi Önkormányzati Tűzoltó Parancsnokság 2022. évi költségvetésének elfogadása
Előadó: Nagyné Balogh Csilla polgármester

4.) Kerekegyháza és Térsége Feladatellátó Társulás anyagainak tárgyalása:

a) KTFT 2022. évi költségvetésének elfogadása

Előadó: Nagyné Balogh Csilla polgármester


b) Óvoda beiratkozási időpont meghatározása


Előadó: Nagyné Balogh Csilla polgármester

5.) Beszámoló az Ady Endre Művelődési Ház és Könyvtár 2021. évi tevékenységéről

Előadó: Nagyné Balogh Csilla polgármester

6.) Pályázat kiírása az Élelmiszer feldolgozó bázis Fülöpházán létesítmény bérbeadása

      érdekében
Előadó: Nagyné Balogh Csilla polgármester   

            7.)  Beszámoló a temető 2021. évi működtetéséről
      Előadó: Nagyné Balogh Csilla polgármester

8.)   MVM 2021. évi tájékoztatója

                   Előadó: Nagyné Balogh Csilla polgármester

9.)  A Tűzoltó Köztestület 2021. évi beszámolója

 Előadó: Nagyné Balogh Csilla polgármester

10.)   Rév Szenvedélybeteg-segítő Szolgálat 2021. évi szakmai beszámolója 

 Előadó: Nagyné Balogh Csilla polgármester

11.) A helyi választási bizottság tagjainak póttagjainak megválasztása
 Előadó: Nagyné Balogh Csilla polgármester


12.) Egyebek

Felelős: Vincze Miklós jegyző
      Határidő: azonnal   
1. napirendi pont tárgyalása:
Fülöpháza Község Önkormányzat 2022. évi költségvetési rendelet tervezete
Nagyné Balogh Csilla polgármester: A módosított rendelet-tervezet kiküldésre került. Pontosításra került a Tűzoltóságnak fizetendő összeg, a költségvetés tartalmazza a TOP helyi identitás elnevezésű projektet, és a Magyarországi Tanyákon Élők Egyesületének adott megelőlegező támogatást is. 1.105.000 forinttal emelkedett a tartalékunk összege.
A bizottságnak erre vonatkozóan van-e észrevétele?
Balogh József János képviselő: A bizottság az előterjesztést megtárgyalta és elfogadásra javasolja.

Nagyné Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a rendelet-tervezetet, kérem, szavazzon!

A Képviselő-testület egyhangúlag, 4 igen szavazattal, ellenszavazat és tartózkodás nélkül a jegyzőkönyv 1/1 számú melléklete szerinti Fülöpháza Község Önkormányzata Képviselő – testületének a Fülöpháza Község Önkormányzatának 2022. évi költségvetésről szóló 3/2022. (III.9.) számú önkormányzati rendeletét alkotta.
Nagyné Balogh Csilla polgármester: Akkor szavazzunk az adósságot keletkeztető határozatról is a költségvetéssel kapcsolatban, aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


14/2022. (III.03.) sz. Kt.

Középtávú tervezés – az Áht. 29. § (3) bekezdése alapján – a 2022. évi adósságot keletkeztető jogügyletek meghatározása







Határozat

1./ Fülöpháza Község Önkormányzata Képviselő-testülete 2022. évben nem tervez kormányzati hozzájárulást igénylő adósságot keletkeztető jogügyletet.
2./ A Képviselő-testület a határozat 1. sz. melléklete alapján – az önkormányzat adósságot keletkeztető ügyleteiből eredő fizetési kötelezettség bemutatása a 353/2011. (XII. 30.) Kormányrendelet szerint – mutatja be az adósságot keletkeztető jogügyletek fizetési kötelezettségeit és a bevételeket. 

Egyben felhatalmazza a polgármestert a vonatkozó adatszolgáltatásra a Magyar Államkincstár felé.

Felelős: Nagyné Balogh Csilla polgármester

Határidő: 2022. március 15.

A határozatról értesül:. - Vincze Miklós jegyző, és általa




     - Pénzügyi iroda




     - Magyar Államkincstár

1. sz. melléklet a 14/2022. (III. 03.) Kt. határozathoz
Az önkormányzat adósságot keletkeztető ügyleteiből eredő fizetési kötelezettség

	Ft

	Megnevezés
	tárgyév
	Saját bevétel és adósságot keletkeztető ügyletből erdő fizetési kötelezettség a tárgyévet követő

	 
	 
	1. év
	2. év
	3. év

	Helyi adók
	15 200 000
	16 000 000
	16 500 000
	16 500 000

	Osztalékok, koncessziós díjak
	 
	0
	0
	0

	Egyéb közhatalmi bevételek
	260 000
	300 000
	300 000
	300 000

	Tárgyi eszközök, immateriális javak, vagyoni értékű jog értékesítése, vagyonhasznosításból származó bevétel
	 
	 
	 
	 

	Részvények, részesedések értékesítése 
	 
	 
	 
	 

	Vállalat értékesítésből, privatizációból származó bevétel
	 
	 
	 
	 

	Kezességvállalással kapcsolatos megtérülés
	 
	 
	 
	 

	Saját bevételek
	15 460 000
	16 300 000
	16 800 000
	16 800 000

	Saját bevételek 50 %-a
	7 730 000
	8 150 000
	8 400 000
	8 400 000

	Előző években keletkezett tárgyévet terhelő fizetési kötelezettség
	0
	0
	0
	0

	Felvett, átvállalt hitel és annak tőketartozása
	 
	 
	 
	 

	Felvett, átvállalt kölcsön és annak tőketartozása
	 
	 
	 
	 

	Hitelviszonyt megtestesítő értékpapír
	 
	 
	 
	 

	Adott váltó
	 
	 
	 
	 

	Pénzügyi lízing
	 
	 
	 
	 

	Halasztott fizetés
	 
	 
	 
	 

	Kezességvállalásból eredő fizetési kötelezettség
	 
	 
	 
	 

	Tárgyévben keletkezett, ill. keletkező, tárgyévet terhelő fizetési kötelezettség
	0
	0
	0
	0

	Felvett, átvállalt hitel és annak tőketartozása
	 
	 
	 
	 

	Felvett, átvállalt kölcsön és annak tőketartozása
	 
	 
	 
	 

	Hitelviszonyt megtestesítő értékpapír
	 
	 
	 
	 

	Adott váltó
	 
	 
	 
	 

	Pénzügyi lízing
	 
	 
	 
	 

	Halasztott fizetés
	 
	 
	 
	 

	Kezességvállalásból eredő fizetési kötelezettség
	 
	 
	 
	 

	Fizetési kötelezettség összesen
	0
	0
	0
	0

	Fizetési kötelezettséggel csökkentet saját bevétel
	7 730 000
	8 150 000
	8 400 000
	8 400 000


2. napirendi pont tárgyalása:

Új közművelődési rendelet megalkotása

Nagyné Balogh Csilla polgármester: A bizottság tárgyalta az új közművelődési rendelet megalkotását? 

Balogh József János képviselő: A bizottság az előterjesztést megtárgyalta és elfogadásra javasolja.

Vincze Miklós jegyző: A Kormányhivatal is jóváhagyta a rendelet-tervezetet.

Nagyné Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a rendelet-tervezetet, kérem, szavazzon!

A Képviselő-testület egyhangúlag, 4 igen szavazattal, ellenszavazat és tartózkodás nélkül a jegyzőkönyv 2/1 számú melléklete szerinti Fülöpháza Község Önkormányzata Képviselő-testületének a helyi közművelődési feladatok ellátásáról szóló 4/2022. (III.9.) számú önkormányzati rendeletét alkotta.

Nagyné Balogh Csilla polgármester: El kell fogadnunk a közösségi színtér szervezeti, és működési szabályzatát is normatív határozattal, aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


15/2022. (III.03.) sz. NORMATÍV határozat:

Ady Endre Művelődési Ház és Könyvtár Szervezeti és Működési Szabályzata

Normatív határozat

Fülöpháza Község Önkormányzata Képviselő-testülete a közösségi színteret – nem önálló intézményként – saját maga, kormányzati funkción működteti. Ady Endre Művelődési Ház és Könyvtár, mint közösségi színtér Szervezeti és Működési Szabályzatában foglaltakat az alábbiak szerint határozza meg: 

1.1. A szolgáltatás megnevezése: Ady Endre Művelődési Ház és Könyvtár, mint közösségi színtér

1.2. Fenntartója: Fülöpháza Község Önkormányzata

1.3. Székhelye: 6042, Fülöpháza, Kossuth u. 5.

1.4. Ügyfélfogadási helye: 6042, Fülöpháza, Kossuth u. 2.

1.5. Működési területe: Fülöpháza község közigazgatási területe

1.6. Feladatellátás: 082092 Közművelődés-hagyományos közösségi kulturális értékek gondozása kormányzati funkció szerint történik, melynek keretében kulturális szolgáltatás, nyilvános könyvtári ellátás történik

1.7. A művelődési ház és könyvtár által ellátandó feladatok körét, a szolgáltatás igénybevételi rendszerét a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény, a Könyvtárhasználati Szabályzat és a munkavállalók munkaköri leírása tartalmazza. 

1.8. A művelődési házban a munkavégzésre irányuló jogviszony típusa: közalkalmazotti jogviszony.

1.9. Munkarend, munkaidő: a művelődési ház dolgozói (1 fő egyéb kulturális foglalkoztatott, 1 fő takarító) heti 40 órában végzik feladatukat.

A művelődési ház nyitvatartási ideje:

	Hétfő
	Kedd
	Szerda
	Csütörtök
	Péntek
	Szombat
	Vasárnap

	Szünnap
	8-18 óra
	8-18 óra
	8-18 óra
	8-21 óra
	8-14 óra
	Zárva


Könyvtár nyitva tartási ideje:

	Hétfő
	Kedd
	Szerda
	Csütörtök
	Péntek
	Szombat
	Vasárnap

	Szünnap
	10-18 óra
	10-18 óra
	10-18 óra
	12-20 óra
	8-14 óra
	Zárva


Hétfői napok a dolgozók munkaidőn túli, vagy munkaszüneti napi munkájának ellenértékeként járó szabadnapok.

Hétvégén, ünnepnap és szünnap a rendezvényektől függően, a programhoz igazodva tart nyitva az intézmény.

A munkavállalók jogviszonya tekintetében a közalkalmazottak jogállásáról szóló 1992. évi XXXIII. törvény rendelkezései az irányadók.

1.10. A munkavállalók feletti egyéb munkáltatói jogokat és a közvetlen irányítását és felügyeletét a polgármester látja el.

1.11. Helyi közművelődési, közgyűjteményi tevékenység:

1.11.1. Közösségi színtér tevékenysége:

- Információs tevékenység

- Ismeretterjesztés

- Kiállítás rendezés

- Művelődő közösségek tevékenysége

- Rendezvények szervezése

- Közművelődési szakmai tanácsadás és szolgáltatás

- Nem programszerűen szervezett tevékenységek

- Nemzetközi együttműködés

- Kiegészítő jellegű szolgáltatások

- Származtatott alapszolgáltatások

1.11.2. Közművelődési könyvtári tevékenység:

- Nyilvános könyvtári tevékenység

- Az igénylők rendelkezésére bocsátja a gyűjteményt,

- Biztosítja más könyvtárak állományának és szolgáltatásainak elérését,

- Részt vesz a könyvtárak közötti dokumentum- és információcserében.

Felelős: Nagyné Balogh Csilla polgármester

Határidő: azonnal

Határozatról értesül: jegyző, és általa:




- közösségi színtér




- Magyar Államkincstár

3. napirendi pont tárgyalása:

Kerekegyháza Tűzoltó Köztestület önkormányzati tűzoltóságként történő működtetésével kapcsolatos finanszírozási megállapodás módosítása, Kerekegyházi Önkormányzati Tűzoltó Parancsnokság 2022. évi költségvetésének elfogadása
Nagyné Balogh Csilla polgármester: Itt is feltüntetésre került a hozzájárulási kötelezettségünk. 
A bizottság tárgyalta a napirendi pontot?

Balogh József János képviselő: A bizottság az előterjesztést megtárgyalta és elfogadásra javasolja.

Nagyné Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


16/2022. (III.03.) sz. Kt. 

Kerekegyháza Tűzoltó Köztestület önkormányzati tűzoltóságként történő működtetésével kapcsolatos finanszírozási megállapodás módosítása, Kerekegyházi Önkormányzati Tűzoltó Parancsnokság 2022. évi költségvetésének elfogadása
HATÁROZAT

1./ Fülöpháza Község Önkormányzata Képviselő-testülete, Fülöpháza Község Önkormányzata képviseletében, mint az elsődleges működési körzetben érintett települési önkormányzat nevében elfogadja Kerekegyháza Tűzoltó Köztestület – a határozat mellékletét képező – 2022. évi költségvetésének kiadási főösszegét: 75 840 000 Ft-tal, a bevételi főösszeget: 46 095 030 Ft-tal, az önkormányzatok által finanszírozandó hiány összegét: 29 744 970 Ft-tal, ebből Fülöpháza Község Önkormányzatát terhelő rész: 2 582 681 Ft. Képviselő-testület kötelezettséget vállal arra, hogy a 2022. évi költségvetésébe a Kerekegyháza Tűzoltó Köztestület részére az egyéb működési célú kiadások között államháztartáson kívülre betervezett kiadások között 2 582 681 Ft-ot biztosít.
2./ A Képviselő-testület, Fülöpháza Község Önkormányzata képviseletében, mint az elsődleges működési körzetben érintett települési önkormányzat nevében elfogadja – a határozat mellékletét képező – Kerekegyháza Tűzoltó Köztestület önkormányzati tűzoltóságként történő működtetésével kapcsolatos Finanszírozási megállapodás 9. sz. módosítását.
Egyben felhatalmazza a polgármestert a megállapodás-módosítás aláírására.

Felelős: Nagyné Balogh Csilla polgármester

Határidő: azonnal

3./ A Képviselő-testület felkéri a jegyzőt, hogy a 2022. évi költségvetés-tervezetbe építse be a fenti kiadást.

Felelős: Vincze Miklós jegyző

Határidő: azonnal

A határozatról értesül:

                                    - Vincze Miklós jegyző, és általa






  - Pénzügyi iroda






  - érintett települések






..- Kerekegyháza Tűzoltó Köztestület

FINANSZÍROZÁSI MEGÁLLAPODÁS

9. sz. módosítása

a tűz elleni védekezésről, a műszaki mentésről és a tűzoltóságról szóló 1996. évi XXXI. törvény 28. § (1) bekezdésében, és az önkormányzati és létesítményi tűzoltóságokra, valamint a hivatásos tűzoltóság, önkormányzati tűzoltóság és önkéntes tűzoltó egyesület fenntartásához való hozzájárulásra vonatkozó szabályokról szóló 239/2011. (XI. 18.) Korm. rendelet 31. §-ában előírtak teljesítése érdekében létrejött: 

egyrészről

az elsődleges működési körzetben érintett önkormányzatok:

1./ Ágasegyháza Község Önkormányzata

adószám: 15724667-1-03

székhely: 6076 Ágasegyháza, Szent István tér 1.

képviseli: Füredi János polgármester

2./ Fülöpháza Község Önkormányzata

adószám: 15724674-2-03

székhely: 6042 Fülöpháza, Kossuth u. 5.

képviseli: Nagyné Balogh Csilla polgármester

3./ Kerekegyháza Város Önkormányzata

adószám: 15724595-2-03

székhely: 6041 Kerekegyháza Fő u. 47/a

képviseli: Kaldenekker Zoltán alpolgármester

4./ Kunbaracs Község Önkormányzata

adószám: 15736352-1-03

székhely: 6043 Kunbaracs, Kölcsey u. 1.

képviseli: Hegedűs Lászlóné alpolgármester

másrészről

Kerekegyháza Tűzoltó Köztestület

adószám: 18352780-1-03

székhely: 6041 Kerekegyháza Szt. István tér 5

képviseli: dr. Kelemen Márk 

ÖT megnevezése, székhelye továbbiakban: önkormányzati tűzoltóság

között az alulírott helyen, az alulírott időben, az alábbi feltételekkel:

Előzmények:

A Felek 2012. március 29-én Finanszírozási megállapodást kötöttek a Kerekegyháza Tűzoltó Köztestületnek, mint önkormányzati tűzoltóságnak a tűz elleni védekezésről, a műszaki mentésről és a tűzoltóságról szóló 1996. évi XXXI. törvény 28. § (1) bekezdésében foglaltak alapján a területükön működő önkormányzati tűzoltóságnak a működéséhez szükséges kötelező hozzájárulás mértékének meghatározása érdekében. A Felek a hozzájárulás mértékét lakosságszám-arányosan határozták meg. A hozzájárulás mértékét meghatározó népességszámadatokat az eredeti megállapodás 1. sz. melléklete tartalmazza, amely adatok minden évben felülvizsgálatra kerülnek. 

Mindezek alapján a Felek a 2012. március 29-én megkötött Finanszírozási megállapodást közös megegyezéssel az alábbiak szerint módosítják:
1.) Az eredeti megállapodás 1. sz. melléklete helyébe jelen megállapodás 1. sz. melléklete lép.

Jelen megállapodás-módosítás az eredeti szerződés elválaszthatatlan mellékletét képezi.
Jelen megállapodás-módosítást a Felek mint akaratukkal egyezőt jóváhagyólag aláírják.
Kelt: Kerekegyháza, 2022. hó március nap …...

	A települési önkormányzatok nevében:
	Az önkormányzati tűzoltóság nevében:



	Füredi János

Ágasegyháza Község Polgármestere

Nagyné Balogh Csilla

Fülöpháza Község Polgármestere

Kaldenekker Zoltán

Kerekegyháza Város Alpolgármestere

Hegedűs Lászlóné

Kunbaracs Község Alpolgármestere


	Dr. Kelemen Márk Tűzoltó Köztestület elnöke


„1. sz. melléklet:

Népességszámadatok

	Település
	Lakosságszám fő

	Ágasegyháza
	1 986

	Fülöpháza
	907

	Kerekegyháza
	6 877

	Kunbaracs
	676

	Összesen
	10 446


„

4. napirendi pont: 

Kerekegyháza és Térsége Feladatellátó Társulás anyagainak tárgyalása:

4/a. KTFT 2022. évi költségvetésének elfogadása
Nagyné Balogh Csilla polgármester: Örömhír, hogy lényeges mértékben csökkent a hozzájárulási kötelezettségünk az állami finanszírozásnak köszönhetően. 

A bizottságnak erre vonatkozóan van-e észrevétele? 
Balogh József János képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


17/2022. (III.03.) sz. Kt: 

Kerekegyháza és Térsége Feladatellátó Társulás 2022. évi költségvetésének elfogadása 

Határozat

Fülöpháza Község Önkormányzat Képviselő-testülete megtárgyalta és elfogadja - az előterjesztés mellékletét képező - Kerekegyháza és Térsége Feladatellátó Társulási Tanácsa 2022. évi költségvetésének elfogadásáról szóló előterjesztésben foglaltakat.
Felelős:    Nagyné Balogh Csilla polgármester

Határidő: azonnal

4/b: Óvoda beiratkozási időpont meghatározása

Nagyné Balogh Csilla polgármester: 2022. április 21-22-e között van lehetőség a felvételi kérelmek személyes benyújtására. 2022. április 20-23. napja között elektronikusan is biztosítja az óvoda a felvételi kérelmek benyújtását. A beiratkozás Kerekegyházán és Fülöpházán is ugyanazon a napokon történik meg az Óvoda intézményeiben.
A bizottságnak erre vonatkozóan van-e észrevétele? 

Balogh József János képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


18/2022. (III.03.) sz. Kt:
Óvodai beiratkozás időpontjának meghatározása

Határozat

Fülöpháza Község Önkormányzat Képviselő-testülete megtárgyalta és elfogadja - az előterjesztés mellékletét képező - Kerekegyháza és Térsége Feladatellátó Társulási Tanácsa az óvodai beiratkozás időpontjának meghatározásáról szóló előterjesztésben foglaltakat.
Felelős:    Nagyné Balogh Csilla polgármester

Határidő:  azonnal

5. napirendi pont: 

Beszámoló az Ady Endre Művelődési Ház és Könyvtár 2021. évi tevékenységéről


Nagyné Balogh Csilla polgármester: A bizottság tárgyalta a beszámolót? 

Balogh József János képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


19/2022. (III.03.) sz. Kt:.

Beszámoló az Ady Endre Művelődési Ház és Könyvtár 2021. évi tevékenységéről

Határozat

Fülöpháza Község Önkormányzat Képviselő-testülete, mint fenntartó az Ady Endre Művelődési Ház és Könyvtár – az előterjesztés mellékleteit képező – 2021. évi tevékenységéről szóló beszámolóját elfogadja.

Felelős: Baksa Henrietta közművelődési szakember

Határidő: azonnal

Határozatról értesül: Vincze Miklós jegyző, és általa:


· közművelődési szakember


Nagyné Balogh Csilla polgármester: Aki elfogadja a szolgáltatási tervről szóló határozat-tervezetet, kérem, szavazzon!
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


20/2022. (III.03.) sz. Kt:
Ady Endre Művelődési Ház és Könyvtár 2022. évi szolgáltatási terve

Határozat

Fülöpháza Község Önkormányzat Képviselő-testülete, mint fenntartó az Ady Endre Művelődési Ház és Könyvtár – a határozat mellékletét képező – a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet 3. §-a szerinti 2022. évi szolgáltatási tervét elfogadja.

Felelős: Baksa Henrietta

Határidő: azonnal

Határozatról értesül: Vincze Miklós jegyző, és általa:


· közművelődési szakember

6.napirendi pont: 

Pályázat kiírása az Élelmiszer feldolgozó bázis Fülöpházán létesítmény bérbeadása

érdekében

Nagyné Balogh Csilla polgármester: A pályázat ismételten kiírásra kerül, az előzőre sajnos nem volt jelentkező.

A bizottságnak van-e észrevétele a napirendi ponttal kapcsolatban? 

Balogh József János képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


21/2022. (III. 03.) sz. Kt.

Pályázat kiírása az Élelmiszer feldolgozó bázis Fülöpházán létesítmény bérbeadása érdekében

Határozat

1./ Fülöpháza Község Önkormányzata Képviselő-testülete a 64/2021. (XII. 23.) sz. Kt. határozatával meghirdetett az Élelmiszer feldolgozó bázis Fülöpházán létesítmény bérbeadási pályázatát eredménytelennek nyilvánítja, mert nem nyújtottak be pályázatot.

2./ A Képviselő-testület, mint a létesítmény tulajdonosa egyfordulós nyilvános pályázatokat ki ír az Élelmiszer feldolgozó bázis Fülöpházán létesítmény (tésztaüzem, baromfi vágópont) határozott idejű, 5 éves időtartamú bérbeadása érdekében. A Képviselő-testület elfogadja a határozat mellékletét képező pályázati dokumentációt.
Egyben felhatalmazza a polgármestert a pályázati eljárás lefolytatása érdekében.

Határidő: azonnal

Felelős: Nagyné Balogh Csilla polgármester

1.sz. melléklet a 21/2022. (III.03.) sz. határozathoz

PÁLYÁZATI FELHÍVÁS

Bérbeadásra

1) Az ajánlatkérő neve: Fülöpháza Község Önkormányzata

címe: 6042 Fülöpháza, Kossuth u. 5.
telefonszáma: 76/377-182
fax száma: 76/377-182

e-mail címe: polghiv@fulophaza.hu 

         képviseli: Nagyné Balogh Csilla polgármester /továbbiakban: Önkormányzat/

2) A pályázat célja: Ajánlatkérő nyilvános, egyfordulós pályázatot hirdet az Önkormányzat kizárólagos tulajdonában álló „Élelmiszer feldolgozó bázis Fülöpházán” (továbbiakban: baromfi vágópont, tésztaüzem) külön-külön, önálló bérleti szerződések keretében történő bérbeadása az alábbiak szerinti részletezésben:
2.1) baromfi vágópont 

2.2) tésztaüzem 

határozott időre, 5 évre történő bérbeadása érdekében.
3) A pályázatok tárgya: „Élelmiszer feldolgozó bázis Fülöpházán”
3.1) baromfi vágópont a kiépített technológiával együtt történő bérbeadása, amely természetben a 6042 Fülöpháza, Széchenyi u. 2. szám alatti, belterület 204/1 hrsz-ú, kivett, beépítetlen terület művelési ágú, 975 m2 alapterületű ingatlanon található, tulajdonos: Fülöpháza Község Önkormányzata 1/1-ed tulajdoni hányadban. Az épület bruttó alapterülete: 146,90 m2, ami Önkormányzat kizárólagos tulajdonában áll, a kiépített technológiával együtt. 
3.2) tésztaüzem a kiépített technológiával együtt történő bérbeadása, amely természetben a 6042 Fülöpháza, Széchenyi u. 4. szám alatti, belterület 204/6 hrsz-ú, kivett, beépítetlen terület művelési ágú, 734 m2 alapterületű ingatlanon található, tulajdonos: Fülöpháza Község Önkormányzata 1/1-ed tulajdoni hányadban. Az épület bruttó alapterülete: 112,76 m2, ami Önkormányzat kizárólagos tulajdonában áll, a kiépített technológiával együtt. 
A technológiát, a műszaki paramétereket, épület belső kialakítását bemutató műszaki leírás jelen pályázati dokumentáció 1. sz. melléklete.
4) Az ellenszolgáltatási díj, az induló bérleti díj minimális mértéke: bruttó 50 000 Ft/hó/üzem

5) Az óvadék összege: 2 havi bérleti díjnak megfelelő összeg, melynek jogi sorsát, megfizetésének módját jelen ajánlattételi felhívás 2. sz. mellékletét képező bérleti szerződés rendezi.

6) az ajánlatok benyújtásának helye: 6042 Fülöpháza, Kossuth u. 5. Községháza (Kerekegyházi Közös Önkormányzati Hivatal Fülöpházi Kirendeltség)
módja: személyesen, vagy postai úton
ideje: 2022. április 8. péntek 10.00 óra
7) A dokumentációval kapcsolatos információk: 

         rendelkezésre bocsátás módja: Az ajánlatkérő a dokumentációt postai úton, teljes terjedelmében, térítésmentesen bocsátja az ajánlattevők rendelkezésére. 

         Dokumentáció tartalma: pályázati felhívás 

8) Az ajánlattevő tehet-e többváltozatú (alternatív) ajánlatot: nem
9) Részajánlat-tételi lehetőség: Ajánlatkérő nem biztosítja a jogot a részajánlat-tételi lehetőségre, a baromfi vágópontra, és tésztaüzemre önállóan lehet csak pályázni.
10) Az ajánlatok bírálati szempontja: Legmagasabb összegű ellenszolgáltatás

11) Az ajánlatok felbontásának feltételei:

Dátuma: 2022. április 8. péntek 10.00 óra 

Helye: 6042 Fülöpháza, Kossuth u. 5. Községháza (Kerekegyházi Közös Önkormányzati Hivatal Fülöpházi Kirendeltség), melyre az ajánlattevőket ajánlatkérő meghívja.
12) Az ajánlattétel nyelve: magyar

13) Annak meghatározása, hogy az eljárásban lehet-e tárgyalni, vagy a benyújtott ajánlatokat tárgyalás nélkül bírálják el: az ajánlatokat, ajánlatkérő tárgyalás nélkül bírálja el.

14) A szerződéskötés tervezett időpontja: 2022. április 29. napja 
15) Egyéb információk:

· Az ajánlatkérő az eljárás nyertesének visszalépése esetén az eljárás eredményének kihirdetésekor a következő legkedvezőbb ajánlatot tevőnek minősített szervezettel köti meg a szerződést.

· Az ajánlattevő nem igényelhet térítést az ajánlatkérőtől az ajánlat kidolgozásáért, és az ajánlattétellel kapcsolatban más jogcímen sem terjeszthet elő követelést, abban az esetben sem, ha az ajánlatkérő bármilyen okból eredménytelenné nyilvánította az eljárást.
· A pályázati eljárás lezárásáról szóló döntést a Fülöpháza Község Önkormányzata Képviselő-testülete hozza meg 2022. április 29. napjáig.
· A bérlemény működtetésével kapcsolatos hatósági engedélyek beszerzése ajánlattevő feladata. Ajánlatkérőt ezen engedélyek beszerzési kötelezettsége nem terhelik.

· Ajánlatkérő felhívja ajánlattevő figyelmét arra, hogy amennyiben az ajánlattevő a bérleti szerződés megkötésétől számított 6 hónapon belül nem kezdi meg az általa vállalt tevékenység végzését, úgy ajánlattevő fenntartja magának a jogot a bérleti szerződés megszüntetésére.

· Az ajánlattevőnek az ajánlatában kifejezetten nyilatkoznia kell az pályázati felhívásban, valamint a pályázati dokumentáció 2. sz. mellékletét képező bérleti szerződésben foglaltak elfogadására. 

· Ajánlattevő lehetőséget a helyszínen biztosít a kisüzem megtekintésére, melynek időpontja: 2022. március 21. hétfő 10.00-12.00 óra. 

· Az ajánlatokat egy eredeti és egy másolati példányban kell benyújtani, zárt csomagolásban Az ajánlatra kérjük ráírni az „Eredeti” és a „Másolati” példány megjelölést. A borítékon az alábbiakat kérjük feltüntetni: „ÉLELMISZER FELDOLGOZÓ BÁZIS FÜLÖPHÁZÁN BÉRBEVÉTELE”.

· Az ajánlatokat személyesen a Községházán (Kerekegyházi Közös Önkormányzati Hivatal Fülöpházi Kirendeltség Fülöpháza, Kossuth u. 5.) kell leadni. A postán feladott ajánlatokat az ajánlatkérő csak akkor tekinti határidőn belül benyújtottnak, ha annak kézhezvételére az ajánlattételi határidőig sor kerül. Az ajánlat, illetve az azzal kapcsolatos postai küldemények elvesztéséből és/vagy késedelmes beérkezéséből eredő kockázat az ajánlattevőt terheli. 

· Az ajánlattevők kizárólag írásban kiegészítő tájékoztatást kérhetnek az alábbi címen: Kerekegyházi Közös Önkormányzati Hivatal Ferencz Péter beruházási és közbeszerzési referens, (6041 Kerekegyháza, Fő u.47/a; tel: 70/459-0661, e-mail: ferencz.peter@kerekegyhaza.hu ) az ajánlattételi határidő lejárta előtt legkésőbb 5 nappal, melyre az ajánlatkérőnek az ajánlattételi határidő lejárta előtt legkésőbb 2 nappal kell a kiegészítő tájékoztatást megadni. 
· Az ajánlattevő az ajánlatában – kifejezetten és elkülönített módon, mellékletben – közölt üzleti titok nyilvánosságra hozatalát megtilthatja, azonban az ajánlattevő nevének, székhelyének (lakóhelyének), az általa kért ellenszolgáltatásnak és a teljesítési határidőnek, valamint az olyan információnak, amely az értékelésnél szerepet játszik, a nyilvánosságra hozatalát nem tilthatja meg.
· A pályázatnak tartalmaznia kell a pályázó szerződéskötéshez szükséges azonosító adatait 

· természetes személy esetén nevét, születési nevét, születési helyét és idejét, anyja születési nevét, lakcímét, adóazonosító jelét,

· átlátható szervezet esetén nevét, székhelyét, adószámát, cégjegyzékszámát vagy nyilvántartási számát, statisztikai azonosítóját, képviselőjének nevét,

· jogi személy esetén 30 napnál nem régebbi hiteles kivonatot cégnyilvántartásba, egyéb nyilvántartásba bejegyzett adatairól vagy annak hitelesített másolatát, valamint képviselőjének aláírási címpéldányát vagy annak hitelesített másolatát.

· Ajánlatkérő fenntartja a jogot a pályázati eljárás indokolás nélküli eredménytelenné nyilvánítására, visszavonására és módosítására Fülöpháza Község Önkormányzata Képviselő-testületének az önkormányzat vagyonáról és a vagyongazdálkodásáról szóló 16/2013. (IX.30.) önkormányzati rendeletében foglaltak szerint.

Fülöpháza, 2022. március 4.                                                     

                                                                                          Nagyné Balogh Csilla

                                                                                           polgármester

Bérleti szerződés

Amely létrejött egyrészről

Név: Fülöpháza Község Önkormányzata
Székhely: 6042 Fülöpháza, Kossuth u. 5.

Statisztikai törzsszám: 15724674-8411-321-03 

Adószáma: 15724674-2-03

Képviseli: Nagyné Balogh Csilla – polgármester, 

mint Bérbeadó (tulajdonos), továbbiakban Bérbeadó

másrészről

Név: 
Székhely: 

Adószám: 

Képviseli: 

mint Bérlő, továbbiakban Bérlő
Együttesen felek között az alulírott napon és helyen az alábbi feltételek szerint:

1.) A szerződés tárgyát képező ingatlan leírása: „Élelmiszer feldolgozó bázis Fülöpházán” (továbbiakban: bérlemény) bérbeadása az alábbiak szerinti részletezésben:

1.1) Szerződő felek rögzítik, hogy jelen szerződés tárgya (külön-külön bérleti szerződés a baromfi vágópont, és a tésztaüzem esetében):

1.1.1) a baromfi vágópont, a kiépített technológiával együtt történő bérbeadása, amely természetben a 6042 Fülöpháza, Széchenyi u. 2. szám alatti, belterület 204/1 hrsz-ú, kivett, beépítetlen terület művelési ágú, 975 m2 alapterületű ingatlanon található, tulajdonos: Fülöpháza Község Önkormányzata 1/1-ed tulajdoni hányadban. Az épület bruttó alapterülete: 146,90 m2, ami Önkormányzat kizárólagos tulajdonában áll, a kiépített technológiával együtt. 

VAGY

1.1.1) a tésztaüzem, a kiépített technológiával együtt történő bérbeadása, amely természetben a 6042 Fülöpháza, Széchenyi u. 4. szám alatti, belterület 204/6 hrsz-ú, kivett, beépítetlen terület művelési ágú, 734 m2 alapterületű ingatlanon található, tulajdonos: Fülöpháza Község Önkormányzata 1/1-ed tulajdoni hányadban. Az épület bruttó alapterülete: 112,76 m2, ami Önkormányzat kizárólagos tulajdonában áll, a kiépített technológiával együtt.

1.1.2) A jelen bérleti szerződés Fülöpháza Község Önkormányzata Képviselő-testülete …./2022. (IV…..) számú képviselő-testületi határozatán alapul.

1.2 Szerződő felek megállapodnak abban, hogy a tényleges birtokbavételt megelőzően a felek kötelesek a bérleményt felmérni és a bérlemény felépítményeinek szerződéskötéskori állapotára vonatkozóan részletes jegyzőkönyvet készíteni. 

2.) A felek nyilatkozatai:

2.1 Szerződő felek megállapodnak abban, hogy a jelen szerződésben foglaltak szerint a Bérlő az 1.) pontban meghatározott ingatlant a benne található eszközökkel együtt 2022. május 1. napjától 5 évig terjedő időtartamra bérbe veszi, a Bérbeadó bérbe adja. 

2.2 A bérlő az előző pontban leírt tevékenység gyakorlását, akkor folytathatja, ha a szükséges hatósági engedélyei a rendelkezésre állnak. A működtetéssel kapcsolatos kötelezettségek a bérlőt terhelik.

2.4 Szerződő felek megállapodnak abban, hogy a bérlő a bérlemény használatát, a szerződés hatálya alatt, annak megszűnéséig illeti meg.

3.) A bérleti díj összege és megfizetésének ideje és módja:

3.1 Szerződő felek megállapodnak abban, hogy a Bérlő a            Ft/hó bérleti díjat havonta előre az első hónap 5. napjáig köteles számla ellenében az Önkormányzat bankszámlájára átutalni. (OTP Bank: 11732002-15338198). 

3.2 A Bérlő tudomásul veszi, hogy a bérlemény         Ft/hó bérleti díját a bérleti szerződést követő évtől, az éves fogyasztói KSH árindex alakulásának megfelelően Bérbeadó előzetes írásbeli értesítés alapján megemeli.

3.3 A bérlő köteles óvadékként két havi bérleti díjnak megfelelő összeget a szerződés hatályba lépésekor azonnal a bérbeadó részére megfizetni. Az óvadék összegét a bérbeadó a fizetési elmaradások rendezésére felhasználhatja, melyről utólagosan a bérlőt értesíteni köteles. Az óvadék összege a bérlő szerződésszerű teljesítése esetén a bérlő részére kamat felszámítása nélkül visszajár.

3.5 Szerződő felek megállapodnak abban, hogy Bérlő jelen szerződésből eredő bármely fizetési kötelezettségének késedelmes teljesítésének esetén késedelembe esésének napjától a Ptk. szerinti késedelmi kamatot köteles fizetni.

4.) Szerződő felek megállapodnak abban, hogy a bérlemény használatával járó mindennemű költséget - különösen víz, villany, gáz, internet, vagyonvédelem költségét - a Bérlő köteles viselni. Szerződő felek az órák állását az ingatlan átvételekor jegyzőkönyvben rögzítik. A Bérbeadó kötelezi a Bérlőt, hogy a szerződés aláírását követő 10 munkanapon belül a víz-, villany-, gázszolgáltatást saját nevére írassa át. A szerződés megszűnésekor a közüzemi órák visszaállítását Bérlő köteles megtenni, és az ezzel felmerülő költségeket viselni.

5.) A bérlemény használata:

5.1 A Bérlő a bérleményt csak e szerződésben meghatározott célra használhatja. 

6.) A bérbeadó előzetes engedélye alapján a bérlő vállalhatja a bérlemény felújítását. A felújítási munkák megkezdéséhez szükséges építési engedélyek beszerzése Bérlő kötelezettsége felújítási munkák teljes költségét – a bérbeadóval megkötött ellenkező megállapodás hiányában -  a Bérlő köteles viselni. 

7) Szerződő felek megállapodnak abban, hogy a Bérlő köteles az ingatlant a jelen szerződés hatálya alatt rendeltetésének megfelelően használni, a használat során a jó gazda gondosságával eljárni. 

8.) Bérleti szerződés megszűnése:

A jelen bérleti szerződés megszűnik ha:

a.) a felek közös megegyezéssel megszüntetik, 

b.) a bérlemény megsemmisül, 

c.) rendes felmondással, 

d.) azonnali hatályú felmondással, 

e.) a bérleti jogviszonyt a bíróság jogerős határozattal megszünteti, 

f.) vagy a bérleti jogviszony hatósági jogerős határozat folytán megszűnik.

9.) A Bérbeadó a bérleti szerződést írásban felmondhatja,

9.1. ha a bérlő a bérleti díjat és az ingatlan használatával járó költségeket a fizetésre megállapított időpontig nem fizeti meg,

9.2. ha a Bérlő a bérleményt, illetőleg az ingatlant rongálja vagy a rendeltetésükkel ellentétesen használja,

9.3. ha a Bérlő a bérleti szerződés megkötésétől számított 6 hónapon belül nem kezdi meg az általa, a pályázatában vállalt gazdasági tevékenységet.

10.) Ha a Bérlő a bérleti díj fizetésre megállapított időpontig nem fizet, a Bérbeadó köteles a Bérlőt – a következményekre figyelmeztetéssel – a teljesítésre írásban felszólítani; ha a bérlő öt napon belül a fizetési felszólításnak nem tesz eleget, a Bérbeadó öt napon belül írásban felmondással élhet.

11.) Amennyiben a Bérlő magatartása szolgál felmondás alapjául, a Bérbeadó köteles a Bérlőt a felmondás következményeire való figyelmeztetéssel a magatartás megszüntetésére, vagy megismétlésétől való tartózkodásra, a tudomására jutásától számított 8 (nyolc) napon belül, írásban felszólítani. A felmondást az alapjául szolgáló magatartás folytatásától vagy megismétlésétől számított öt napon belül, írásban kell közölni, kivéve, ha a kifogásolt magatartás olyan súlyos - így különösen a bérlő súlyosan környezetszennyező tevékenységet folytat, a bérleményben egyéb jogviszony alapján jogszerűen tartózkodók tevékenységét súlyosan zavarja stb. -, hogy a Bérbeadótól a szerződés fenntartását nem lehet elvárni. A felmondást a tudomására jutástól számított 8 (nyolc) napon belül, írásban köteles közölni. 

Az azonnali hatályú felmondás esetén a Bérlő a bérleményt legfeljebb 15 (tizenöt) napon belül köteles kiüríteni.

12.) Rendes felmondás:

12.1 Felek írásbeli nyilatkozattal 2 hónapos felmondási idővel a jelen szerződést jogosultak írásban felmondani. A felmondás a hónap utolsó napjára szólhat.

13.) A jelen szerződés bármely oknál fogva történő megszűnése esetén a Bérlő köteles rendeltetésszerű állapotnak megfelelően a bérleményt a Bérbeadónak visszaadni. A rendeltetésszerű állapot visszaállításával kapcsolatos mindennemű költség a Bérlőt terheli, a Bérlő jogosult az általa felszerelt berendezéseket, felszereléseket az állag sérelme nélkül saját költségére leszerelni és elszállítani, a bérlemény állagsérelme esetén a volt Bérlőt helyreállítási kötelezettség terheli. A bérlemény visszaadásáról a felek jegyzőkönyvet kötelesek felvenni.

14.) Birtokbaadás:

A bérlemény Bérlő részére történő birtokbaadása – annak átadáskori állapotát, felszereltségét, a mérőórák állását és az egyéb lényeges körülményekre vonatkozó adatokat – átadás-átvételi jegyzőkönyv alapján történik, amely a jelen bérleti szerződés elválaszthatatlan részét képezi. A Bérlő a bérleményt a jegyzőkönyvben rögzítetteknek megfelelő állapotban, és az abban felsorolt felszereléssel veszi át.

15.) Szerződő felek megállapodnak abban, hogy a jelen bérleti szerződés körében felmerülő minden vitás kérdést – a bírói út igénybevételét megelőzően – elsősorban kölcsönös egyeztetés útján, közös megegyezéssel törekszenek rendezni. Egyebekben a vitás kérdések rendezésére hatáskörtől függően a Kecskeméti Járásbíróság, illetve a Kecskeméti Törvényszék kizárólagos illetékességét kötik ki.

18.) Szerződő felek megállapodnak abban, hogy a jelen bérleti szerződés maradéktalan teljesítése érdekében a tőlük elvárható módon kölcsönösen együttműködni kötelesek. A felek az adataikban történt bármely, a jelen szerződést érintő releváns változást (különösen: név, székhely, képviselő) a változást követő 3 napon belül, írásban közölni kötelesek. A jelen bérleti szerződés módosítása csak írásban, a felek által cégszerűen aláírva érvényes. A felek kölcsönösen kikötik, hogy a felek között írásbeli értesítés tértivevényes levéllel történhet.

19.) Jelen bérleti szerződében nem szabályozott kérdésekben a Ptk. előírásai az irányadóak.

A jelen szerződést a felek átolvasás és értelmezés után, mint akaratukkal mindenben megegyezőt jóváhagyólag írták alá.

Fülöpháza, 2022. április 29.

Fülöpháza Község Önkormányzata részéről:                     ……………… részéről

Nagyné Balogh Csilla polgármester

                                                   

                bérbeadó

                                                               ügyvezető 





7. napirendi pont: 
Beszámoló a temető 2021. évi működtetéséről

Nagyné Balogh Csilla polgármester:  A korábban egyeztetett fejlesztéseket most fogják megkezdeni, melyeket a közszolgáltatási szerződés megkötésekor határoztunk meg. A bizottság tárgyalta a beszámolót? 

Balogh József János képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


22/2022.(III.03.) sz. Kt: 

A temető működtetéséről szóló 2021. évi beszámoló elfogadásáról

Határozat

Fülöpháza Község Önkormányzat Képviselő-testülete elfogadja a Jóindulat Kft ügyvezetőjének a fülöpházi temető 2021. évi működtetésről szóló beszámolóját. 
Felelős: Nagyné Balogh Csilla polgármester

Határidő: azonnal

A határozatról értesül:
· Jóindulat Kft

· irattár 

8. napirendi pont: 

MVM 2021. évi tájékoztatója

Nagyné Balogh Csilla polgármester:  A bizottság tárgyalta a tájékoztatót? 

Balogh József János képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


23/2022.(III.03) sz. Kt:
MVM Lumen Fényszolgáltató Kft. 2021. évi beszámoló elfogadása

Határozat

Fülöpháza Község Önkormányzatának Képviselő-testülete az MVM Lumen Fényszolgáltató Kft. 2021. évi beszámolóját megtárgyalta és elfogadja.

Felelős: Nagyné Balogh Csilla polgármester

Határidő: azonnal

9. napirendi pont: 

A Tűzoltó Köztestület 2021. évi beszámolója

Nagyné Balogh Csilla polgármester: Sajnálom, hogy nem lett kirészletezve a beszámolóban a 11 tűzeset, és a többi beavatkozás. 3 téves riasztás is volt a tavalyi évben. Ágasegyháza fizeti a hozzájárulást? 
Halcsikné Szabó Ágnes pü-i irodavezető: Sajnos nem. Kerekegyháza szokta támogatni a Köztestületet.

Dr. Pogány Károly László képviselő: Sok eset volt Ágasegyházán?

Vincze Miklós jegyző: 7 kivonulás és 5 műszaki mentés volt. 

Halcsikné Szabó Ágnes pü-i irodavezető: Sajnos az inkasszót ez a megállapodás még nem tartalmazza. Vizsgáljuk a jogi lehetőségeket. Kötelező vonulási műveleti idő van, ezért indokolt Ágasegyháza tagsága is.

Nagyné Balogh Csilla polgármester: A bizottság tárgyalta a beszámolót? 

Balogh József János képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


24/2022.(III.03) sz. Kt:
A Tűzoltó Köztestület 2021. évi beszámolója

Határozat

Fülöpháza Község Önkormányzatának Képviselő-testülete a Tűzoltó Köztestület 2021. évi beszámolóját megtárgyalta és elfogadja.

Felelős: Nagyné Balogh Csilla polgármester

Határidő: azonnal

10. napirendi pont: 
Rév Szenvedélybeteg-segítő Szolgálat 2021. évi szakmai beszámolója

Nagyné Balogh Csilla polgármester: Nekik nem kell hozzájárulást fizetnünk. Fülöpháza most nem is szerepelt a statisztikában.

A bizottság tárgyalta a beszámolót? 

Balogh József János képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


25/2022. (III.03.) sz. Kt:

RÉV Szenvedélybeteg-segítő Szolgálat beszámolója

Határozat

Fülöpháza Község Önkormányzata Képviselő-testülete a RÉV Szenvedélybeteg-segítő Szolgálat 2021. évi beszámolóját megtárgyalta és elfogadja.

Felelős: Nagyné Balogh Csilla polgármester

Határidő: azonnal

11. napirendi pont tárgyalása: 

A helyi választási bizottság tagjainak póttagjainak megválasztása
Vincze Miklós jegyző: A Nemzeti Választási Iroda kérte, hogy a vírushelyzetre való tekintettel több póttag legyen. A kieső tagokat is pótolnunk kellett. 

Nagyné Balogh Csilla polgármester: A bizottság tárgyalta a napirendi pontot? 

Balogh József János képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


26/2022. (III.03.) sz. Kt.

A Helyi Választási Bizottság tagjának és póttagjainak megválasztása
                 Határozat

Fülöpháza Község Önkormányzata Képviselő-testülete megtárgyalta a Helyi Választási Bizottság (HVB) új tagjának és póttagjainak megválasztásával kapcsolatos előterjesztést és a választási eljárásról szóló 2013. évi XXXVI. törvény 23. §-a és 35. § (2) bekezdése és 36. §-a alapján  – a helyi választási iroda vezetőjének indítványa szerint – az alábbi a településen lakcímmel rendelkező, a központi névjegyzékben szereplő választópolgárokat választja meg a fülöpházi Helyi Választási Bizottság 

a) új tagjának: 

Baksa János 6042 Fülöpháza, Radnóti utca 4.

b) póttagjainak:

1. Szombatiné Ország Erzsébet 6042 Fülöpháza, Mező u. 22.

2. Szántó György Jánosné 6042 Fülöpháza, Rákóczi u. 24.

3. Kalmár-Gyóni Nikolett 6042 Fülöpháza, I. körzet tanya 111/A

Felelős:  Vincze Miklós jegyző


Határidő: azonnal

12. napirendi pont: 
Egyebek

12/a. lakásbérleti kérelem elbírálása
Nagyné Balogh Csilla polgármester: Érkezett lakásbérleti kérelem a Kossuth utca 1/b. száma alatti önkormányzati tulajdonú bérlakásra, Nagy Zoltántól. Párjával, és két kiskorú gyermekével szeretnének a lakásba költözni. Megtekintették a lakást, és megfelelőnek találták. Rendezettek a körülményeik. Jelenleg Lajosmizsén laknak albérletben.  Elfogadja-e ezt a képviselő-testület? A bizottság tárgyalta? 

Balogh József János képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


27/2022. (III.03.) sz. Kt. 

Fülöpháza, Kossuth u. 1/b. szám önkormányzati bérbeadása Nagy Zoltán részére







Határozat

Fülöpháza Község Önkormányzat Képviselő-testülete Nagy Zoltán 6042 Fülöpháza, Rákóczi utca 18. szám alatti lakos részére bérbe adja a Fülöpháza, Kossuth u. 1/b. szám alatti (163/2. hrsz) 59 m2 alapterületű önkormányzati lakást 2022. március 16. napjától 2023. március 15. napjáig.

A lakbér mértéke 200,-Ft/m2.

Felelős: Nagyné Balogh Csilla polgármester

Határidő: azonnal

12/b. telekalakítási eljárás
Nagyné Balogh Csilla polgármester: Vásárlási szándék jelzése érkezett Aszódi Gyuláék részéről, a Fülöpháza belterület, 126/4 hrsz-ú ingatlan meghatározott részének vonatkozásában. Ők ennek az ingatlannak az 1.802m2 kiterjedésű részét bérlik. A víziközmű vagyon ki van adva hasznosításra a Bácsvíznek. A Bácsvíz küldte meg a megkeresést első körben az értékesítésre vonatkozóan. 

Halcsikné Szabó Ágnes pü-i irodavezető: Az első lépés annyi lenne, hogy a testület kimondaná a telekalakítás megkezdését.
Nagyné Balogh Csilla polgármester: Amennyiben egyetért vele a testület, kérem szavazzunk a telekalakítás megkezdésének jóváhagyásáról!
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


28/2022. (III.03.) sz. Kt. 

126/4 hrsz-ú ingatlan ingatlanalakítási eljárásának jóváhagyása







Határozat

1./ Fülöpháza Község Önkormányzat Képviselő-testülete a Fülöpháza Község Önkormányzata tulajdonában lévő 126/4 hrsz-ú, kivett beépítetlen terület művelési ágú, 5400 m2 alapterületű ingatlan megosztását kezdeményezi, úgy, hogy abból kialakít egy minimum 1802 m2 alapterületű önálló ingatlant. A Képviselő-testület maximum bruttó 200 000 Ft kiadási előirányzatot biztosít a telekalakítási eljárás költségeire, egyben kötelezettséget vállal annak biztosítására a dologi kiadások között, melynek fedezete a tartalék.

A Képviselő-testület felhatalmazza a polgármestert telekalakítási hatósági eljárás megindítására. 
Felelős: Nagyné Balogh Csilla polgármester

Határidő: azonnal

2./ A Képviselő-testület felkéri a jegyzőt, hogy a fenti döntést a soron következő költségvetési rendelet módosításakor vegye figyelembe.

Felelős: Vincze Miklós jegyző
Határidő: értelemszerűen
12/c. volt iskola épülete hasznosítása
Nagyné Balogh Csilla polgármester: Folyamatosan adatszolgáltatásokat kell teljesítenünk a befogadóképességünkkel kapcsolatban az ukrán menekültek fogadásával kapcsolatban. A Művelődési Házat nem szeretném lekötni erre a célra, viszont a testület véleményét szeretném kérni az iskola kapcsán. Ott vannak szabad kapacitások. Ki kellene takarítani, és egy tisztítófestést kellene csinálni.  Sajnos nem távlati és elvonatkoztatott kérdés ez. Szeretné kikérni a Képviselő Urak álláspontját. 

Juhász István képviselő: Tisztálkodási lehetőségek meglétét is vizsgálnunk kell. 

Nagyné Balogh Csilla polgármester: Azok ott rendelkezésre állnak.  

Halcsikné Szabó Ágnes pü-i irodavezető: Valóban így van, hogy bármikor szükség lehet a férőhelyekre. 

Dr. Pogány Károly László képviselő: Azt gondolom, hogy mindenképpen segítenünk kell. Támogatom az iskola kifestését, és rendbe tételét. Kötelesek vagyunk ezt a lehetőséget biztosítani. A Művelődési Házban inkább rendezvények legyenek. Az iskolában biztosított a tisztálkodási lehetőség is. 

Nagyné Balogh Csilla polgármester: Fejes Istvánék minden termet használnak edzésre. Hány termet használhassanak? Mit kérjünk tőlük? 
Dr. Pogány Károly László képviselő: Szerintem arra kérjük meg őket, hogy pakoljanak összébb. 

Vincze Miklós jegyző: A tábori ágyak nagyon költségesek. 

Nagyné Balogh Csilla polgármester: A Vöröskereszttel egyeztettem, és jeleztem, hogy ezt nem tudjuk vállalni, ehhez túl kicsi költségvetésű település vagyunk. 

Balogh József János képviselő: A Fejesz Istvánék esetében a háborús helyzet felülírja ezt a lehetőséget. Amíg rendkívüli állapot van, az Önkormányzatnak meg kell felelnie a Katasztrófavédelemnek. 
Dr. Pogány Károly László képviselő: A vízcsövek és az áramhálózat milyen állapotban vannak? 

Ezeket érdemes lenne átvizsgáltatni. 

Nagyné Balogh Csilla polgármester: A nagyobb probléma a villamos hálózattal van. 

Dr. Pogány Károly László képviselő: Ha valami elromlik, egy vis major helyzetet ki fog finanszírozni? 

Nagyné Balogh Csilla polgármester: A Vöröskereszt azt mondta, hogy ők gondoskodnak az ellátásról, ha mi nem tudjuk megoldani.

Balogh József János képviselő: Én vállalom, hogy egyeztetek Fejes Istvánékkal, hogy az 50 ember elhelyezésére alkalmas helyet tegyék szabaddá. 

Nagyné Balogh Csilla polgármester: A hátsó bejárati ajtót ki fogjuk cserélni, és a mellette lévő két kisablakot is. A mosdók működnek, a fűtés működik, igazából az épület kipakolása jelent nagy feladatot. Javaslom a testületi ülést követően menjünk át az iskola épületébe, és tekintsük meg, milyen állapotban van. 

Mivel az ülésnek több napirendje, kérdése és hozzászólása nem volt, a polgármester megköszönte a jelenlétet és az ülést 16:00 órakor bezárta.
Kmf.

       Nagyné Balogh Csilla





Vincze Miklós


polgármester

